
				SÚBETE AO AUTOBÚS… BENDICE!

1. Ver: Subimos ao autobús con Sabela 
- Estamos en vésperas de Noiteboa, no último domingo de Advento. Seguindo a dinámica do debuxante Fano, no autobús morado que é nosa Igrexa, estamos a facer un percorrido interior como peregrinos da Esperanza para atoparnos con Xesús en Belén. O día 24 comezará o Ano Xubilar para levar a esperanza e o sorriso aos que carecen dela no mundo. Esta semana veremos o 4º personaxe “invitado” especial, Sabela, que se asoma polo portelo da Palabra de Deus para deixarnos unha consigna a realizar.
                          Que sabes de Zacarías e Sabela?
Que piropos lle bota a María?

2. XULGAR: Sabela bendice e proclama felices os que cren
- No evanxeo recordamos o encontro entre María e súa curmá Sabela. Esta alégrase moito do encontro coa súa curmá e proclama e BENDICE: “Bendita ti entre as mulleres, e bendito o froito do teu ventre! Quen son eu para que me visite a nai de meu Señor?”… “Benaventurada a que creu, porque o que lle dixo o Señor cumprirase».

[bookmark: _GoBack]
QUE NOS QUERE DICIR XESÚS?  
- Xa estamos cos últimos preparativos de Nadal, os festivais no cole, os nacementos… E xa temos ganas de estar en familia, de facer festa, de celebrar xuntos. 
- Este domingo fixámonos en Sabela: está casada con Zacarías, ambos son moi anciáns pero sen fillos. Pero María xa sabe por Gabriel que “concibiu na súa vellez e está de seis meses”. María vai visitala. Para que? Para axudala nos últimos meses de embarazo e para compartir con ela a alegría e esperanza que Deus nos dá ao nacer Xesús. 
- Que me ensina Sabela? Ela “salta de alegría” ao descubrir no seo de María o mesmo Deus. Ensíname dúas cousas: que debo acoller a Deus e deixalo entrar na miña vida, a oración e a eucaristía deben ser encontros alegres con Xesús, non unha obrigación que me deixa baleiro; que debo vivir a fe en palabras e xestos sinxelos, para que outros poidan percibir a Xesús en min (sobre todo indo ás carreiras a axudalos en algo), así tamén eles poderán atoparse con Xesús. Sexamos coa nosa vida altofalantes de que Xesús nace hoxe.
Que aprendo de Sabela? Que debo facer?

3. ACTUAR: Ven Xesús!
- Seguindo o debuxo de Fano recortamos a ventá de Sabela, coloreámola e colocámola na 4ª ventá do autobús. Pedimos que saltemos de alegría con Xesús e cantamos “Súbete ao autobús”. 
- Acendemos o 4ª cirio de Advento coa oración correspondente. 

    Que imos facer?    
LECTURAS
MIQUEAS 5, 1-4a: De ti sairá o xefe de Israel.

	Isto di o Señor: «E ti, Belén Efratá, pequena entre os clans de Xudá, de ti vou sacar o que ha de gobernar Israel; as súas orixes son de outrora, de tempos antigos. 

  Por iso, entregaraos ata que dea a luz a que debe dar a luz, o resto dos seus irmáns volverá xunto cos fillos de Israel. 

  Manterase firme, pastoreará coa forza do Señor, co dominio do nome do Señor, o seu Deus; instalaranse, xa que o Señor farase grande ata o confín da terra. 

  El mesmo será a paz». 

Palabra do Señor. 



SALMO 79: 

R/ Oh Deus, restáuranos, que brille o teu rostro e nos salve.


HEBREOS 10, 5-10: Aquí estou para facer a túa vontade.



LUCAS 1, 39-45: 


Quen son eu para que me visite a nai do meu Señor?

	
Narrador: Naqueles mesmos días, María levantouse e púxose en camiño de présa cara á montaña, a unha cidade de Xudá; entrou na casa de Zacarías e saudou a Sabela. 

  Aconteceu que, en canto Sabela oíu o saúdo de María, saltou a criatura no seu ventre. Encheuse Sabela do Espírito Santo e, levantando a voz, exclamou: 

Isabel: -«Bendita ti entre as mulleres, e bendito o froito do teu ventre! 

  Quen son eu para que me visite a nai do meu Señor? Pois, en canto o teu saúdo chegou aos meus oídos, a criatura saltou de alegría no meu ventre. 

  Benaventurada a que creu, porque o que lle dixo o Señor cumprirase». 

	Palabra del Señor.  
(Narrador-Sabela).





